చదువు ముగించుకుని అనంతపురం వచ్చి ఐదుకల్లు సదాశివన్తో కలిసి హరిజన హాస్టల్ నిర్వహించాడు. ఎర్రమల కొండప్ప, 1934లో గాంధీ అనంతపురం వచ్చిన సందర్భంలో దానంగా ఇచ్చిన రెండెకరాల స్థలాన్ని హరిజనోద్ధరణ కోసం కేటాయించగా ఆ స్థలంలో కొట్టాలు వేసి హరిజన హాస్టల్‌ను ప్రారంభించారు. ఇతడు సదాశివన్తో కలిసి గ్రామగ్రామం తిరిగి తిండిగింజలు సేకరించి హాస్టల్ పిల్లలకు భోజన వసతి కల్పించాడు.